می ٹو تحریک (بھارت)

می ٹو تحریک (بھارت)   کی شروعات مردوں کے ذریعے کام کی جگہ پر کی جانےوالی جنسی ہراسانی سے نجات پانے کے لیے ہوئی۔ اس سے قبل یہ تحریک امریکا میں شروع ہو چکی تھی۔ بھارت کی یہ تحریک کو دراصل اسی امریکی تحریک کا اگلا حصہ بتایا جا رہا ہے۔

بھارت میں سماجی میڈیا کے سہارے الزام تراشی 
بھارتی فلمی اداکارہ تنوشری دتہ نے پہلا قدم اٹھاتے ہوئے نانا پاٹیکر پر ایک فلمبندی کے دوران نازیبا رویے کا الزام لگایا۔ اس کے بعد اس طرح کے الزامات کئی اور لوگوں پر لگائے گئے جن میں فلمی شخصیت سبھاش گھئی بھی ایک تھے۔ مرکزی مملکتی وزیر برائے خارجہ امور ایم جے اکبر پر بھی کئی خواتین نے الزامات عائد کیے۔ اسی وجہ سے انہیں 17 اکتوبر 2018ء کو اپنے وزارتی عہدے سے مستعفی ہونا پڑا تھا۔

تحریک کی مخالفت 
ممتاز بھارتی صحافیہ تولین سنگھ نے می ٹو تحریک کی سخت مخالفت کی۔ ان کی مخالفت کی اولین وجہ قانون کا اصول ہے کہ کوئی شخص چاہے وہ مرد ہو یا عورت، جب تک خاطی ثابت نہ ہو بے قصور ہے۔ دوسری وجہ وہ یہ بتاتی ہیں کہ موجودہ لہر کے تحت الزام لگانے والی خواتین پہلے سے بااختیار ہیں۔ وہ خود کی مثال ان خواتین سے دیتی ہیں جنھوں نے اپنے حق کو جد و جہد سے حاصل کیا نہ مظلومیت کا شاخسانہ پیش کرکے۔ یہ نکات انہوں نے بھارت کی دوسری نامور صحافیہ برکھا دت کو لکھے گئے اپنے کھلے خط میں کہ چکی ہیں۔ یاد رہے کہ تولین سنگھ پاکستان کے صوبہ پنجاب کے مقتول گورنر سلمان تاثیر سے کچھ وقت کے لیے نزدیک رہی ہیں اور ان دونوں کا ایک لڑکا آتش تاثیر بھی موجود ہے۔

مزید دیکھیے 
 می ٹو تحریک

حوالہ جات 

بھارت میں تحریک نسواں
نسائی تحریکیں اور تصورات
می ٹو تحریکیں
2018ء میں انٹرنیٹ ثقافت
جنسی ہراسانی
بچوں کا جنسی استحصال
2019ء میں انٹرنیٹ ثقافت
بالی وڈ
تاریخ خواتین میں 2017ء
مردوں کے خلاف تشدد
نعرے
خواتین کے خلاف تشدد
جنسی استحصال
اکتوبر 2017ء کی سرگرمیاں
ہیش ٹیگ
2017ء میں انٹرنیٹ ثقافت
ہندوستانی خواتین کی تاریخ
جنسی بد سلوکی کے الزامات